Марыбор

Марыбор (па-славенску: Maribor; па-нямецку: Marburg an der Drau) — горад на ўсходзе Славеніі, другі па велічыні горад краіны (насельніцтва гораду паводле перапісу 2002 г. — 101 847 чалавек, насельніцтва акругі — 110 668 чалавек). Марыбор разьмешчаны на рацэ Драва ля ўзножжа гары Пагор’е. Горад зьяўляецца цэнтрам гістарычнай вобласьці Ніжняя Штырыя. Горад вядомы з VIII ст. У 843 годзе ўвайшоў у склад Усходне-Францкага каралеўства. З 1282 году знаходзіўся ва ўладаньнях аўстрыйскіх Габсбургаў. З 1918 году быў у складзе Каралеўства сэрбаў, харватаў і славенцаў (з 1929 году — Каралеўства Югаславія). У 1941—1945 гадах горад быў акупаваны нямецкімі войскамі і ўключаны ў склад Трэцяга Райху. Вызвалены ў траўні 1945 году югаслаўскім войскам. З 1991 году месьціцца ў складзе незалежнай Славеніі. Архітэктура У Марыборы налічваецца шмат гістарычных збудаваньняў. З рэшткаў гарадзкіх муроў, якія атачалі стары цэнтр гораду, найбольш прыкметнымі засталіся Судная, Воданапорная і Габрэйская вежы. Марыборская катэдра была пабудаваная ў гатычным стылі ў XIII стагодзьдзі. Марыборскую сынагогу пабудавалі ў XIV стагодзьдзі, што робіць яе другой найстарэйшай сынагогай Эўропы. Сёньня гэта цэнтар культурнай дзейнасьці. Іншымі вядомымі сярэднявечнымі будынкамі ёсьць Марыборскі замак, палац Бэтнава і руіны Верхняга замка Марыбору. Ратуша была пабудаваная ў стылі рэнэсансу, а Чумная калёна — у стылі барока. У пачатку XXI стагодзьдзя былі распрацаваныя пляны па будаўніцтве новага сучаснага дзелавога, жылога і забаўляльнага раёну пад назвай Драўская брама. Праект атрымаў мянушку Марыборскі Мангэтан. Праект уключаў мноства новых эксклюзіўных жылых кватэраў, офісаў і канфэрэнц-заляў, зялёную і рэкрэацыйную зону ды іншыя збудаваньні. Плянаваўся хмарачос вышынёю 111 мэтраў, што мусіў стаць найвышэйшым будынкам Славеніі. Празь недахоп фінансаў праект быў адкладзены. Асобы Ада Шкэрл — славенская паэтка Крыніцы Вонкавыя спасылкі Афіцыйны сайт